
RAPORT DE SPECIALITATE
privind retragerea dreptului de administrare a SOCIETĂŢII DE TRANSPORT PUBLIC TIMISOARA S.A. asupra unor bunuri imobile din Timişoara, str. Take Ionescu, nr. 56 şi nr. 83

	
Având în vedere Expunerea de motive nr. SC2019-            /                   privind retragerea dreptului de administrare a SOCIETĂŢII DE TRANSPORT PUBLIC TIMISOARA S.A. asupra unor bunuri imobile din Timişoara, str. Take Ionescu, nr. 56 şi nr. 83. Facem următoarele precizări:
Consiliul Local al Municipiului Timişoara, prin Hotărârea nr. 223/30.05.2006, a aprobat transmiterea în administrarea Regiei Autonome de Transport Timişoara a unor bunuri imobile care fac parte din Domeniul Public al municipiului Timişoara şi care asigură transportul urban, bunuri prevăzute în Anexa nr. 2 la hotărâre. 
Bunurile date în administrare (pe Bv. Take Ionescu nr. 56) sunt: cladire administrative, magazie, deposit, remiza si sopron de material, cabina pt. portar si cabina telefonica, constructie centrala termica,constructie pt. aer comprimat, cladire pt. vopsitorie, cladire pt. turnatorie, atelier de intretinere si revizii, cladire administrative, cladire pt. ventilator si polizor turnatorie, cladire post transformare, imprejmuire exterioara, cladire pt. centrala generatori acetilena, WC suprateran, cladire ptr. Baie, imprejmuire mixta, cladire condensat. si atelier electricieni, conducta alim. Apa P 2 atm, conducte alim. cu apa cu P pana la 2 atm, retea termoficare, ateliere reparatii, instalatie gaz metan, constructii pt telecomunicatie, cos de fum centrala termica, drum, cai acces atelier reparatii, conducta alimentare cu apa si canalizare.
Bunurile date în administrare (pe Bv. Take Ionescu nr. 83) sunt: cantina si birouri administrative, cladirea depoului tramvaie, cladire pt. dispeceri, cladirea personalului de miscare si casieria, magazie lubrefianti, cladire administrative, sala pregatire profesionala, cai acces depoul tramvaie, constructii pt. telecomunicatii, conducta alim. apa si canal, conducta alim. cu apa potabila, foraj F3 Depoul I Tramvaie, drum, imprejmuire mixta, etc. 
Bunurile au trecut în domeniul public al Municipiului Timişoara în baza H.C.L. nr. 245/19.10.1999 modificată şi completată prin H.C.L.  nr. 125/17.05.2001, nr. 64/26.03.2002, nr. 241/17.09.2002 şi nr. 166/29.07.2003, domeniu public atestat prin HG 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, în conformitate cu prevederile Legii 213/1998, privind proprietatea publică locală. 
	Conform art. 2 din HCLMT nr. 223/30.05.2006, transmiterea bunurilor se face pe perioada cât Regia Autonomă de Transport Timişoara  îşi menţine forma avută la data emiterii hotărâri. La data schimbării formei de organizare a Regiei Autonome de Transport Timişoara, bunurile se iau din administrarea Regiei Autonome de Transport Timişoara.
Prin Hotărârea nr. 271/28.07.2017, Consiliul Local al Municipiului Timişoara a aprobat reorganizarea, prin transformare, a Regiei Autonome de Transport Timişoara în societate comercială pe acţiuni, cu Acţionar Unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT). În data de 15.12.2017 s-au finalizat toate procedurile privind transformarea RATT în societate comercială. 
Menţionăm faptul că Societatea de Transport Public Timişoara SA nu mai desfăşoară activitatea de bază pe str. Take Ionescu din Timişoara, activitatea acesteia desfăşurându-se pe Bv. Dâmboviţa , nr. 67.
	Potrivit art. 3 alin. (1) din Legea serviciilor comunitare de utilităţi publice nr. 51/2006, serviciile de utilităţi publice sunt în responsabilitatea autorităţilor administraţiei publice locale şi se înfiinţează, se organizează şi se gestionează potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă.
	Consiliul local exercită următoarele categorii de atribuţii (conform art. 129 alin. (2) lit. c) din Codul administrativ aprobat prin OUG nr. 57/2019): c) atribuţii privind administrarea domeniului public şi privat al comunei, oraşului sau municipiului.
Conform  Legii nr. 287/2009 (Noul Cod Civil), Capitol II privind drepturile reale corespunzătoare proprietății publice, art. 868 ”(1) Dreptul de administrare aparţine regiilor autonome sau, după caz, autorităţilor administraţiei publice centrale sau locale şi altor instituţii publice de interes naţional, judeţean ori local.”, conform art. 869 ”Dreptul de administrare încetează odată cu încetarea dreptului de proprietate publică sau prin actul de revocare emis, în condiţiile legii, dacă interesul public o impune, de organul care l-a constituit.”
Prin adresa nr SC2019-11279/08.05.2019 , Unitatea de Implementare Proiecte Angajate ca si Capitală  Europeană a Culturii ne comunică faptul că Municipiul Timișoara se confruntă cu lipsa spațiilor pentru cultură și mai ales lipsa spațiilor cu capacitate mare ce pot găzdui evenimente sau expoziții de mari dimensiuni. Ca atare, Primăria Municipiului Timișoara intenționează implementarea unui proiect calitativ și îndeplinește principalul obiectiv de infrastructură culturală cuprins în Manualul de licitație – candidatura  Timişoara 2021, Capitală Europeană a Culturii (Bidbook TM 2021), la capitolul „Intervenții de infrastructură culturală”, acestea fiind obiective asumate în calitate de oraș - Capitală Europeană a Culturii 2021.
În Manualul de licitație – candidatura  Timişoara 2021, Capitală Europeană a Culturii (Bidbook TM 2021), la capitolul „Intervenții de infrastructură culturală”, „Centru pentru Artă, Tehnologie și Experiment” este principalul obiectiv asumate în calitate de oraș - Capitală Europeană a Culturii 2021. În vederea realizării acestui obiectiv au fost identificate cele două parcele din Timişoara str. Take Ionescu, nr. 56 şi nr. 58.
Având în vedere cele de mai sus şi ținând cont de lipsa de spații cu destinații culturale în Municipiul Timișoara, coroborată cu  obiectivele asumate prin Manualul de licitație – candidatura Timişoara 2021, Capitală Europeană a Culturii (Bidbook TM 2021), la capitolul „Intervenții de infrastructură culturală”, devenind obiective asumate în calitate de oraș - Capitală Europeană a Culturii 2021, se impune realizarea demersurilor necesare în vederea reabilitării clădirilor existente, a spațiului exterior și amenajarea interiorului în „Centru pentru artă, tehnologie și experiment” prin realizarea unui proiect de calitate.
Muzeul de transport Corneliu Miklosi, înfiinţat prin aprobarea Ministerului Culturii şi Identităţii Naţionale, are o colecţie publică formată din mijloace de transport, respectiv utilaje, scule, dispozitive şi verificatoare specifice activităţii de transport public. Clădirea îşi păstrează destinaţia de muzeu pe toată durata de existenţă a acesteia şi sediul în acestuia în clădirea situată în Timişoara str. Take Ionescu, nr. 56,  nr. inventar STPT 12349.
În colecţia publică există clasate ca monument istoric, mijloace de transport şi utilaje (documente pe care le deţine Societatea de Transport Public Timişoara SA) în categoria fond şi tezaur, existând inclusiv o listă în aşteptare în vederea clasării altor mijloace de transport şi utilaje care se află spre păstrare la STPT. În acest sens se vor întreprinde demersuri cu privire la:
·  Depozitarea şi conservarea colecţiei publice, inclusiv a listei în asteptare în vederea clasării ca monument istoric a mijloacelor de transport  respectiv utilaje, scule, dispozitive şi verificatoare specifice activităţii de transport public.
· Depozitarea colecţiei publice in incinte/spaţii închise cu atmosfera controlată.
· Piesele si subansamblele originale recuperate din dezmembrări ale tramvaielor, care vor fi utilizate la restaurarea mijloacelor de transport, se vor depozita în locaţiile din Timisoara str. T. Ionescu nr. 83 şi nr. 56.
Luând în considerare toate cele mai sus menţionate, propunem:
·  retragerea dreptului de administrare a SOCIETĂŢII DE TRANSPORT PUBLIC TIMISOARA S.A. asupra unor bunuri imobile din Timişoara, str. Take Ionescu, nr. 56 şi nr. 83, în vederea valorificării patrimoniului prin dezvoltarea  unor obiective de interes public local necesare pentru anul 2021 când Timişoara este Capitală Europeană a Culturii;
· Valoarea investiţiilor  efectuate din surse proprii de către Societatea de Transport Public Timişoara SA, rămasă neamortizată, pentru bunurile imobile din Timişoara, str. Take Ionescu, nr. 56 şi 83, rămâne în patrimoniul Societăţii de Transport Timişoara SA până la amortizarea totală a acesteia. După amortizare, valoarea aferentă lucrărilor de investiţii efectuate va fi preluată de Municipiul Timişoara care va majora valoarea de inventar a imobilului.
· Bunurile vor fi preluate în baza unui inventar. Până la preluarea efectivă a bunurilor, între cele două entităţi, se va încheia un contract de custodie fără plată.
· Muzeul de transport Corneliu Miklosi, înfiinţat prin aprobarea Ministerului Culturii şi Identităţii Naţionale, are o colecţie publică formată din mijloace de transport, respectiv utilaje, scule, dispozitive şi verificatoare specifice activităţii de transport public. Clădirea îşi păstrează destinaţia de muzeu pe toată durata de existenţă a acesteia şi sediul acestuia în clădirea situată în Timişoara str. Take Ionescu, nr. 56,  nr. inventar STPT 12349.
· În colecţia publică există clasate ca monument istoric, mijloace de transport şi utilaje (documente pe care le deţine Societatea de Transport Public Timişoara SA) în categoria fond şi tezaur, existând inclusiv o listă în aşteptare în vederea clasării altor mijloace de transport şi utilaje care se află spre păstrare la STPT. În acest sens se vor întreprinde demersuri cu privire la:
* Depozitarea şi conservarea colecţiei publice, inclusiv a listei în asteptare în vederea clasării ca monument istoric a mijloacelor de transport  respectiv utilaje, scule, dispozitive şi verificatoare specifice activităţii de transport public.
* Depozitarea colecţiei publice in incinte/spaţii închise cu atmosfera controlată.
* Piesele si subansamblele originale recuperate din dezmembrări ale tramvaielor, care vor fi utilizate la restaurarea mijloacelor de transport, se vor depozita în locaţiile din Timisoara str. T. Ionescu nr. 83 şi nr. 56.
Având în vedere prevederile legale expuse în prezentul raport, apreciem că proiectul de hotărâre privind retragerea dreptului de administrare a SOCIETĂŢII DE TRANSPORT PUBLIC TIMISOARA S.A. asupra unor bunuri imobile din Timişoara, str. Take Ionescu, nr. 56 şi nr. 83, îndeplineşte condiţiile pentru a fi supus dezbaterii şi aprobării plenului consiliului local.

